



            เที่ยว 2 เมืองชายฝั่งแสนโรแมนติก  เมืองต้าเหลียน เมืองเซี่ยะเหมิน
สัมผัสมนต์เสน่ห์แห่งสถาปัตยกรรมตะวันตก สวนแอปเปิ้ลหลี่ซุ่น
จัตุรัสชิงไห่ ถนนรัสเซีย คลองเวนิสตะวันออก  เกาะกู่ลั่งหยี่  วัดหนานถัวซื่อ
ทัวร์ไม่เข้าร้าน ไม่ขายออฟชั่น 6 วัน 4 คืน บิน MF

	วันแรก	  	ท่าอากาศยานสุวรรณภูมิ- สนามบินเซี่ยะเหมิน      


23.00 น.	คณะพร้อมกันที่ ท่าอากาศยานสุวรรณภูมิ อาคารผู้โดยสารระหว่างประเทศขาออก ชั้น 4 ประตู 6 เคาน์เตอร์ สายการบิน XIAMEN AIRLINES (MF) โดยมีเจ้าหน้าที่บริษัทฯ คอยให้การต้อนรับและอำนวยความสะดวกในการเช็คอิน 
01:50 น.	เดินทางสู่สนามบินเมืองเซี่ยะเหมินโดยเที่ยวบินของสายการบิน XIAMEN AIRLINES เที่ยวบินที่ MF844  (บริการอาหารว่างและเครื่องดื่มระหว่างเที่ยวบิน) 

	วันสอง	             แวะเปลี่ยนเครื่องที่สนามบินเซี่ยะเหมิน-เมืองต้าเหลียน-จัตุรัสจงซาน-เมืองผานจิ่น


06:15 น.              เดินทางถึงสนามบินเกาฉี นครเซี่ยะเหมิน นำท่านผ่านด่านตรวจคนเข้าเมืองขาเข้า
	จากนั้นให้ท่านพักผ่อนภายในอาคารผู้โดยสารและรอต่อเครื่องไปเมืองต้าเหลียน (สัมภาระที่โหลดใต้ท้องเครื่องจะถูกส่งตรงไปยังสนามบินปลายทางเมืองต้าเหลียน)
09.05 น.	เดินทางสู่เมืองต้าเหลียนโดยเที่ยวบินของสายการบิน XIAMEN AIRLINES เที่ยวบินที่ MF8789
	(บริการอาหารว่างและเครื่องดื่มระหว่างเที่ยวบิน) 
11:55 น.          	เดินทางถึงสนามบินเมืองต้าเหลียน หลังตรวจรับสัมภาระและผ่านด่านศุลกากรเรียบร้อยแล้ว นำท่านเดินทางโดยรถบัสเข้าสู่ตัวเมืองต้าเหลียน......     
เมืองต้าเหลียนเป็นเมืองชายฝั่งทะเลในมณฑลเหลียวหนิงที่อยู่ทางตอนเหนือของจีน เป็นเมืองดีเด่นในด้านการวางผังเมืองและการพัฒนาของเมือง ตั้งอยู่ปลายคาบสมุทรเหลียวตง..... 
เที่ยง 		รับประทานอาหารกลางวัน ณ ภัตตาคาร (1)

หลังอาหารนำท่านเที่ยวชม จัตุรัสจงซาน 中山广场 ชมถนนวงกลมใจกลางเมืองต้าเหลียนที่ล้อมรอบด้วยอาคารเก่าแก่ที่สร้างตามสถาปัตยกรรมแบบโกธิค บารอค และโรมัน ที่มีทั้งที่ตั้งของธนาคาร โรงแรมแห่งแรกของเมืองต้าเหลียนที่จักรพรรดิ์ปูยีเคยมาพักค้างแรม.......
จากนั้นนำท่านเดินทางโดยรถบัสสู่ เมืองผานจิ่น 盘锦 (ระยะทาง 290 กม.ใช้เวลาเดินทางราว 3 ชั่วโมง) เมืองผานจิ่นตั้งอยู่ด้านทิศเหนือของเมืองต้าเหลียน เป็นเมืองชายฝั่งทะเลที่ขึ้นชื่อด้วยแหล่งท่องเที่ยวชายทะเลที่มีพืชตระกูลสาหร่ายบกที่มีสีแดงสดในช่วงเดือนกันยายน - เดือนตุลาคมของทุกปี.....
ค่ำ		รับประทานอาหารค่ำ ณ  ภัตตาคาร (2) เมนูปูขนผานจิ่น 
พักที่  VIENNA HOTEL โรงแรมระดับ 4 ดาวท้องถิ่น ในเมืองผานจิ่น   

	วันที่สาม  	 เมืองผานจิ่น–เที่ยวชมทุ่งหาดหญ้าแดง-เด็ดชิมแอปเปิ้ลสดจากสวน-เมืองต้าเหลียน-ย่านถนน 
                         ตงกวน


เช้า	รับประทานอาหารเช้า ณ  ห้องอาหารของโรงแรม (3)

นำท่านเที่ยวชมหาดหญ้าแดง นำท่านนั่งรถบัสเข้าสู่อุทยานทุ่งหาดหญ้าแดงที่มีความยาวกว่า 10 กม.รถบัสจะนำแวะจอดจุดชมวิวหลักภายในอุทยาน ท่านสามารถลงจากรถและเดินไปตามระเบียงชมวิวกลางทุ่ง เที่ยวชมความมหัศจรรย์ของ หาดหญ้าแดง 盘锦红海滩 สถานที่ท่องเที่ยวระดับ 4A ในเขตพื้นที่ชุ่มน้ำในเมืองผานจิ่นมณฑลเหลียวหนิง เป็นทุ่งหญ้าสีแดงขนาดใหญ่ริมชายหาดครอบคลุมพื้นที่กว่า 7 แสนไร่ เป็นปรากฎการณ์ทางธรรมชาติที่เกิดจากหญ้าสาหร่ายในตระกูล Suaeda glauca ที่ขึ้นตามพื้นที่ชุ่มน้ำริมชายฝั่งที่มีดินเค็ม และเป็นหญ้าเพียงชนิดเดียวที่สามารถเจริญเติบโตในดินเค็มได้ ในช่วงฤดูใบไม้ร่วงทุ่งหญ้าจะเปลี่ยนจากสีเขียวมาเป็นสีแดงอ่อนและแดงสด (ต้นเดือนกันยายน - เดือนตุลาคม) จนกลายเป็นสีม่วงแผ่วงกว้างไกลสุดลูกหูลูกตาตัดกับสีครามของทองทะเล เป็นปรากฎการณ์ทางธรรมชาติที่งดงามอย่างน่าพิศวง นอกจากนี้พื้นที่บริเวณนี้ยังเป็นที่ ๆ มีความสมบูรณ์ของระบบนิเวศ มีนกกระเรียนมงกุฎแดง นกนางนวลหัวดำ และนกสายพันธุ์หายากกว่า 260 ชนิดอาศัยอยู่......    
		หมายเหตุ หาดหญ้าแดงเป็นปรากฎการณ์ทางธรรมชาติ ซึ่งอาจเกิดการเปลี่ยนแปลงตามสภาพอากาศที่เปลี่ยน  
  แปลงไปตามภาวะโลกร้อน ซึ่งอาจมีความแตกต่างในแต่ละปี อาจส่งผลต่อสีสันที่เปลี่ยนแปลเร็วหรือช้ากว่าในอดีต  

เที่ยง 		รับประทานอาหารกลางวัน ณ ภัตตาคาร (4)

หลังอาหารนำท่านเดินทางกลับเมืองต้าเหลียน ระหว่างทางนำท่านแวะสวนแอปเปิ้ล 苹果园摘苹果   ให้ท่านเข้าสวนแอปเปิ้ลและเพลิดเพลินกับการเด็ดและชิมแอปเปิลสดจากสวน ( ท่านสามารถเลือกเด็ด ชิมแอปเปิ้ลภายในสวนได้ฟรีตามอัธยาศัย แต่แอปเปิลที่เก็บและนำออกจากสวน ท่านต้องซื้อจากเจ้าของสวนในราคาหน้าสวน)........จนสมควรแก่เวลา นำท่านเดินทางกลับเมืองต้าเหลียน  

นำท่านเที่ยวชม ย่านถนนตงกวน 东关街 ถนนโบราณที่เป็นจุดเช็คอินยอดนิยมของเมืองต้าเหลียน บริเวณนี้เป็นจุดแรกของเมืองต้าเหลียนที่มีคนจีนพำนักอาศัย ในช่วงที่รัสเซียปกครองบริเวณนี้ถูกำนหดให้เป็นย่านคนจีน ในช่วงที่ญี่ปุ่นยึดครองเมืองต้าเหลียนที่นี่เป็นจุดตั้งด่านของกองทัพญี่ปุ่นในช่วงต้นศตวรรษที่ 20 ประกอบด้วยอาคารบ้านเรือนตามสถาปัตยกรรมแบบญี่ปุ่นผสมแบบตะวันตกกว่าร้อยหลัง มีร้านอาหาร ร้านกาแฟ บาร์เบียร์
เบเกอร์รี่ เหมาะแก่การเดินเล่น ช้อปปิ้ง ทานอาหารสำหรับผู้ที่นิยมความคลาสสิค.....
ค่ำ		อิสระอาหารมื้อค่ำ ท่านสามารถเลือกทานอาหารพื้นเมืองย่านถนนกวนตง 
พักที่  DALIAN CHANGCHENG HOTEL โรงแรมระดับ 4 ดาวท้องถิ่น ในเมืองเมืองต้าเหลียน  

	วันที่สี่              เมืองต้าเหลียน-ท่าเรือชาวประมงหู่ทาน-จุดชมวิวหลิวเจียววาน-จัตุรัสซิงไห่-นั่งรถผ่านชม 
                        ถนนปินไห่ลู่-เมืองเวนิสตะวันออก-ถนนรัสเซีย                


เช้า		รับประทานอาหารเช้า ณ  ห้องอาหารของโรงแรม (5)

หลังอาหารนำท่านเที่ยวชม ท่าเรือชาวประมงหู่ทาน 虎滩渔人码头  ท่าเรือริมชายฝั่งแสนสงบที่มีอาคารสถาปัตยกรรมตะวันตกที่โดดเด่นอย่างมีเอกลักษณ์ เป็นจุดเช็คอินถ่ายภาพแสนโรแมนติคของต้าเหลียน.....

ต่อด้วยนำท่านเที่ยวชม จุดชมวิวหลิงเจี่ยววาน 菱角湾 จุดนี้เป็นจุดชมวิวถ่ายภาพที่มีพื้นหลังที่สวยงามอันประกอบด้วยท่าเรือชาวประมงที่อยู่ฝั่งตรงข้าม เสมือนอยู่ริมชายฝั่งในเมืองแถบยุโรป....

[image: ]	จากนั้นนำท่านเที่ยวชม จัตุรัสซิงไห่ 星海广场  เป็นจัตุรัสขนาดใหญ่เป็นแลนด์มาร์คสำคัญของเมืองต้าเหลียน สร้างขึ้นเพื่อเฉลิมฉลองในโอกาสที่รัฐบาลอังกฤษคืนเกาะฮ่องกงในให้จีนในปี ค.ศ. 1997  ตั้งอยู่ชายฝั่งทะเลในเมืองต้าเหลียน  เป็นจัตุรัสใจกลางเมืองที่ใหญ่ที่สุดในโลกและ เป็นแลนด์มาร์คของเมืองต้าเหลียน รายล้อมด้วยตึกระฟ้าที่ทันสมัย ภายในมีบ่อน้ำพุดนตรี ลานหญ้าขนาดใหญ่ และลานกว้างสำหรับจัดกิจกรรมกลางแจ้ง อาทิ เทศกาลเบียร์นานาชาติ การแข่งขันวิ่งมาราธอน งานแฟชั่นนานาชาติเมืองต้าเหลียน ฯลฯ  

จากนั้นนำท่านนั่งรถผ่านชม ถนนปินไห่ลู่ 滨海路 ถนนสายที่ขึ้นชื่อด้วยทัศนียภาพสองข้างถนนที่งดงามราวภาพเขียนของเมืองต้าเหลียน ประกอบด้วยภูเขาที่ปกคลุมด้วยผืนป่าสีเขียว ชายฝั่งทะเลที่ทอดยาวและคตเคี้ยว สะพานข้ามทะเลและตึกสูงระฟ้าที่ตั้งเรียงรายริมชายฝั่ง.....
เที่ยง		รับประทานอาหารกลางวัน ณ ภัตตาคาร (6)

จากนั้นนำท่านเที่ยวชม เมืองเวนิสตะวันออก 大连东方威尼斯城 เป็นเมืองเวนิสจำลองที่ถูกสร้างขึ้นด้วยทุนกว่า 8,000 ล้านหยวน ออกแบบโดยบริษัท ARC จากประเทศฝรั่งเศส โดยจำลองผังเมืองเวนิสในประเทศอิตาลี บนพื้นที่กว่า 400000 ตารางเมตร ประกอบด้วยคลองเวนิสและอาคารที่มีสถาปัตยกรรมแบบตะวันตกกว่า 200 หลัง มีบริการล่องเรือกอนโดล่าแก่นักท่องเที่ยว (ค่าทัวร์ไม่รวมค่าล่องเรือกอนโดล่า สำหรับท่านที่ต้องการล่องเรือสามารถสอบถามค่าล่องเรือได้จากไกด์ท้องถิ่น) ......นำท่านเดินชม เก็บถ่ายภาพสวย ๆ ท่ามกลางอาคารสไตล์ยุโรปบรรยากาศแห่งเมืองเวนิส ตามอัธยาศัย..... 

ต่อด้วยนำท่านเที่ยวชมถนนรัสเซีย 俄罗斯风情街 ในอดีตที่นี่เป็นศูนย์ที่ตั้งของที่ทำการเมืองต้าเหลียน ภายหลังได้กลายเป็นชุมชนของพ่อค้าและวิศวกรทางรถไฟชาวรัสเซีย บริเวณนี้จึงเต็มไปด้วยอาคารบ้านเรือนแบบตะวันตก(รัสเซีย) มากมาย นอกจากได้เก็บภาพที่มีพื้นหลังเป็นอาคารสถาปัตยกรรมตะวันตก ที่นี่ยังมีร้านค้าที่จำหน่ายสินค้าและของที่ระลึกที่นำเข้าจากรัสเซียอาทิ ช็อกโกแลต เหล้าวอดก้า ตุ๊กตารัสเซีย ฯลฯ
ค่ำ		รับประทานอาหารค่ำ ณ  ภัตตาคาร (7)
พักที่  DALIAN CHANGCHENG HOTEL โรงแรมระดับ 4 ดาวท้องถิ่น ในเมืองเมืองต้าเหลียน



วันที่ห้า	 เมืองต้าเหลียน-ถนนกั่งตง 5 -บินสู่เมืองเซี่ยะเหมิน-ถนนวงแหวนรอบเกาะ-ตลาดกลางคืนเจิงชั่ว
                         อัน          

เช้า		รับประทานอาหารเช้า ณ  ห้องอาหารของโรงแรม (8)

		หลังอาหารนำท่านเที่ยวชม ถนนกั่งตง 5 港东五街 จุดเช็คอินใหม่ที่ได้รับความนิยมอย่างสูงจากนักท่องเที่ยว
และชาวเมืองต้าเหลียน จุดนี้เป็นช่วงที่ถนนสายกั่งตงที่ห้า มุ่งตรงสู่ทะเล(มองจากจุดชมวิวที่อยู่ด้านบน) เสมือนว่าปลายทางของถนนไปสิ้นสุดในทะเล อีกด้านจะมองเห็นท่าเรือและอาคารสถาปัตยกรรมตะวันตกเป็นกรอบของมุมกล้องที่งดงาม เมื่อมีเรือแล่นมาผ่านทะเลตรงบริเวณนี้ จะเป็นภาพที่สวยงามและโรแมนติคยิ่งแก่ผู้พบ 
เที่ยง 		มื้อนี้เป็น แฮมเบอร์เกอร์ เซ็ท+น้ำดื่ม (9)
จากนั้นนำท่านเดินทางสู่สนามบินต้าเหลียน ทำการเช็คอินเพื่อบินสู่เมืองเซี่ยะเหมิน 
13.00 น.	เดินทางสู่เมืองต้าเหลียนโดยเที่ยวบินของสายการบิน XIAMEN AIRLINES เที่ยวบินที่ MF8790
	(บริการอาหารร้อนและเครื่องดื่มระหว่างเที่ยวบิน) 
15:50 น.          	เดินทางถึงสนามบินเมืองเซี่ยะเหมิน หลังตรวจรับสัมภาระเรียบร้อยแล้ว นำท่านเดินทางโดยรถบัสเข้าสู่ตัวเมืองเซี่ยะเหมิน......เมืองเซี่ยะเหมิน 厦门 เป็นเขตเศรษฐกิจพิเศษยุคแรกของจีนหลังเปิดประเทศและเริ่มมีนโยบายปฎิรูปเศรษฐกิจ มีสมญานามว่าเป็นสวนดอกไม้ริมทะเล และเป็นเมืองท่องเที่ยวชื่อดังและเป็นหนึ่งในเมืองทันสมัยที่สุดของจีนตั้งอยู่ชายฝั่งทะเลฝั่งตะวันออกของจีนของมณฑลฮกเกี้ยน.....       

[image: ]

	นำท่านนั่งรถผ่านชม ถนนรอบเกาะ 环岛路 ถนนวงแหวนรอบเกาะที่สวยและขึ้นชื่อของเมืองเซี่ยะเหมิน มีความยาว 43 กม. กว้าง 60 เมตร 6 เลน มีเลนจักรยาน ช่องฟุตบาท และแถบพื้นที่สีเขียวความกว้างเมตร 80-100เมตรขนาบข้าง ระหว่างทางรถจะแล่นผ่านสถานที่ขึ้นชื่อของเมือง อาทิ เกาะกู่ลั่งหยี่ สะพานเหยี่ยนหวู่หรือสะพานลอยน้ำ (เพราะเป็นสะพานที่ลอยอยู่เหนือผิวน้ำเพียงเล็กน้อย) ตึกแฝดที่เป็นแลนด์มาร์คของเมืองด้วยความสูง 300 เมตร มหาวิทยาลัยเซี่ยะเหมินที่ได้ชื่อว่าเป็นมหาวิทยาลัยที่สวยที่สุดของจีน และหาดทรายขาวริมทะเล ฯลฯ 

[image: ]

	จากนั้นนำท่านเที่ยวชม ตลาดกลางคืน เจิงชั่วอัน 增厝安夜市 ตลาดนี้เป็นแหล่งท่องเที่ยวขึ้นชื่อที่ผู้มาเยือนต้องแวะมาเช็คอิน แหล่งรวมร้านอาหารแนวสตรีทฟู้ด ร้านกาแฟ ร้านชาพื้นเมือง ร้านจำหน่ายของที่ระลึกที่บ่งบอกถึงเอกลักษณ์ของท้องถิ่น ให้ท่านเพลิดเพลินกับการเดินเที่ยวชมสินค้าพื้นเมือง ชิมอาหารพื้นเมืองอย่างจุใจ   
เย็น	รับประทานอาหารค่ำ ณ  ภัตตาคาร (10)
                          	พักที่  DANGFANG YINZHUO HOTEL โรงแรมระดับ 4 ดาวท้องถิ่นหรือเทียบเท่า ในเมือเสิ่นหยาง  





วันที่หก            เมืองเซี่ยะเหมิน -เกาะกู่ลั่งหยี่-วัดหนานผู่ถัวซื่อ-ถนนคนเดินจงซานลู่-บินกลับกรุงเทพฯ 
เช้า		รับประทานอาหารเช้า ณ  ห้องอาหารของโรงแรม (11)

[image: ]

หลังอาหารนำท่านนั่งเรือข้ามไปสู่เกาะ กู่ลั่งหยวี่  鼓浪屿  หรือที่คนไทยรู้จักในนามเกาะเปียโน  เกาะแสนโรแมนติคของเมืองเซี่ยะเหมินที่ได้รับการขนานนามว่าเป็นสวนดอกไม้กลางทะเล ในอดีตที่นี่เป็นที่ตั้งของคฤหาสน์ของเหล่าบรรดาพ่อค้าชาวจีนโพ้นทะเล กงสุล ทูตประเทศตะวันตก ด้วยความเป็นเกาะที่มีความเงียบสงบ และมีสวนไม้ดอกที่ทำให้ที่นีมีความร่มรื่นที่เหมาะแก่การพักผ่อน ปัจจุบันที่นี่ได้กลายเป็นสถานที่ท่องเที่ยวที่สำคัญของเมืองเซี่ยะเหมิน.....นำท่านเที่ยวชมจุดชมวิวต่าง ๆ บนเกาะ (รวมค่ารถแบตเตอรี่ 1 ขา)   
[image: ]
อาทิ กลุ่มอาคารนานาชาติ 万国建筑博览群  สวนยวี่หยวน 毓园 สถานกงสุลสเปนเดิม 西班牙领事馆旧址  โบสถ์เสียเหอ 协和礼拜堂 สถานกงสุลญี่ปุ่นเดิม 日本领事馆旧址
[image: ]
จากนั้นนำท่านเที่ยวชม ย่านถนนคนเดินหัวมังกร หรือ หลงโถวลู่  龙头路步行街  แหล่งรวมร้านค้าสินค้าที่ระลึก ร้านอาหาร ร้านขอายของฝากที่คึกคักที่สุดบนเกาะ กู่ลั่งหยวี่  เพื่อให้ท่านเพลิดเพลินการเดินชม และชิมอาหารและขนมพื้นเมือง........
เที่ยง 		รับประทานอาหารกลางวัน ณ ภัตตาคาร (12)

[image: ]

หลังอาหารเช้านำท่านเที่ยวชม วัดหนานผู่ถัวซื่อ 南普陀寺  วัดเก่าแก่ที่ถูกสร้างขึ้นสมัยราชวงศ์ถัง เป็นวัดพุทธที่ใหญ่ที่สุดในเมืองเซียะเหมิน นมัสการพระโพธิสัตว์ กวนอิมปางพันมือ เพื่อความเป็นสิริมงคล ซึ่งในทุก ๆ ปีชาวพุทธทั่วโลก จะหลั่งไหลกันมาสักการะอย่างไม่ขาดสาย......
[image: ]
นำท่านเที่ยวชม ถนนคนเดิน จงซานลู่ 中山路 เป็นถนนสายประวัติศาสตร์ที่เป็นชุมชนการค้าแห่งแรกของเมือง สองฟากฝั่งถนนเต็มไปด้วย ตึกฉีโหลว 骑楼 เป็นตึกที่นิยมสร้างในช่วงต้นศัตวรรษที่  20 จะพบเห็นมากตามหัวเมืองทางใต้ของจีนทั้งในมณฑลฮกเกี้ยนและกวางตุ้น ตัวตึกจะถูกออกแบบให้สร้างคร่อมทางเดินเท้าริมถนนเพื่อให้ผู้คนที่สัญจรไปมาสามารถเดินผ่านตึก(ร้านค้า)ของเจ้าของตึก ปัจจุบันที่นี่กลายเป็นแหล่งท่องเที่ยวและแหล่งช้อปปิ้งที่สำคัญของเมืองเซี่ยะเหมิน......
เย็น	อิสระอาหารมื้อค่ำ ท่านสามารถเลือกชิมอาหารพื้นเมืองในถนนคนเดินได้ตามอัธยาศัย
สมควรแก่เวลานำท่านเดินทางเดินทางสู่สนามบินนานาชาติเกาฉี ทำการเช็คอิน โหลดสัมภาระก่อนขึ้นเครื่อง	 
22.20 น.	เหินฟ้าสู่กรุงเทพฯโดยเที่ยวบินของสายการบิน XIAMEN AIRLINES เที่ยวบินที่ MF843
(บริการอาหารว่างและเครื่องดื่มระหว่างเที่ยวบิน) 
00.50 น.+1	เดินทางกลับถึง ท่าอากาศยานสุวรรณภูมิ กรุงเทพฯ  โดยสวัสดิภาพพร้อมความประทับใจ










	อัตราค่าบริการ

	วันเดินทาง
	ราคาทัวร์/ท่าน
	ราคาทัวร์เด็ก/ท่าน
	ราคา

	
	พักห้องละ 2-3 ท่าน
	(อายุไม่เกิน 12 ปีไม่ใช้เตียง)
	ห้องพักเดี่ยวจ่ายเพิ่ม

	เดือน ตุลาคม 69

	14-19 ตุลาคม 69
	24,900    
	24,900    
	4,000

	15-20 ตุลาคม 69
	24,900    
	24,900    
	4,000

	16-21 ตุลาคม 69
	25,900    
	25,900    
	4,000

	17-22 ตุลาคม 69
	25,900    
	25,900    
	4,000

